Den lokale SF’er Thomas Klimek offentliggjorde torsdag, at han har meldt sig ud af partiet. Han har senest været stedfortræder i Hjørring Byråd for SF’s Jørgen Bing, der havde orlov i forbindelse med sit arbejde som skuespiller på Vendsyssel Teater. -Jeg er efter grundige overvejelser kommet frem til, at jeg, samlet set, ikke længere står det rigtige sted politisk. Jeg har derfor meldt mig ud af SF. Det har været et privilegium at være en del af SF, også i dramatiske og politisk historiske tider, men jeg kan mærke, at jeg er i bevægelse i anden retning, og det drager jeg konsekvensen af, siger Thomas Klimek. Det er lige nu uvist, hvad fremtiden byder på for lokalpolitikerens politiske karrierer. -I nærmeste fremtid vil jeg overveje, om jeg fortsat skal lægge en aktiv, politisk indsats for de ting, som jeg tror på. Rent politisk får min udmeldelse ingen betydning, da jeg ikke er valgt for SF Nordjylland til folketinget eller til Hjørring byråd for SF Hjørring, og jeg er heller ikke opstillet som kandidat til politiske poster, siger Thomas Klimek.

Opsummering:
Lokalpolitikeren Thomas Klimek, har meldt sig ud af SF og overvejer lige nu sin politiske fremtid.